Марк Цукерберг паведаміў пра першы паспяховы палёт самалёта Aquila на сонечных батарэях. Гэтыя беспілотнікі могуць раздаваць інтэрнэт у аддаленыя і малазаселеныя раёны планеты. Aquila распрацоўваўся 2 гады. У мінулым годзе Facebook пачаў тэставыя палёты партатыўных мадэляў, а 28 чэрвеня гэтага года ў штаце Арызона адбыўся першы палёт ужо гатовага поўнапамернага лятальнага апарата.